
Općinski sud u Čitluku, sudac Boris Herceg, u ovršno-pravnoj stvari tražitelja ovrhe ZiraatBank BH d.d. Sarajevo, Zmaja od Bosne br 47 – C, koju zastupa zakonski zastupnik direktor društva, protiv ovršenika: 1. ALPINA VLAKE d.o.o. Čitluk, Donji Mali Ograđenik b.b., Čitluk i 2. Rade (Vinka) Dugandžić, Donji Mali Ograđenik b.b., Čitluk oba zastupana po punomoćniku Danijelu Pervanu, odvjetnik iz Čitluka radi ovršne naplate novčanog iznosa, vsp. 2.473 882,18 KM, uvećano za sporedna potraživanja, donio je slijedeći:

Z A K LJ U ČAK
o  ročištu za III prodaju nekretnina

1. Određuje se prodaja usmenim javnim nadmetanjem nekretnina označenih kao:

I. k.č. 714/9, Kuća, dvorište i Šuma, Drača, ukupne površine 769 m2 upisana u  z.k. ul. broj 38 k.o. Mali Ograđenik (preuzeto iz z.k. ul. Br. 290 iste k.o.)
II. k.č. 713/1, Vrt nad Kućom, Oranica, Kuća i dvorište, ukupne površine 956 m2, upisana u z.k. ul. broj 39 k.o. SP Mali Ograđenik (preuzeto iz z.k. ul. Br. 292 iste k.o.), obje u vlasništvu ovršenika ALPINA VLAKE d.o.o. Čitluk, sa sjedištem u Čitluku, Donji Mali Ograđenik b.b., s dijelom 1/1,	
III. k.č. 743/291, Ograda, Ekonomsko dvorište, ukupne površine 26 022 m2, upisana u z.k. ul. broj 121 k.o. SP Mali Ograđenik (preuzeto iz z.k. ul. Br. 92 iste k.o.), u vlasništvu ovršenika Rade (Vinka) Dugandžića, Donji Mali Ograđenik b.b., Čitluk, s dijelom 1/1

2. Vrijednost sve 3 (tri) nekretnine utvrđuje se u ukupnom iznosu od 1.601.345,25KM (milionšeststotinajednatisućatristotinečetrdesetpetzarezdvadesetpet KM) i to pojedinačno nekretnina :

pod točkom 1. I. vrijednosti   239.606,80 KM, 
pod točkom 1. II. vrijednosti  143.545,13 KM,
pod točkom 1III.vrijednosti 1.218.193,32 KM,

koja su	određena na osnovu provedenog vještačenja po vještaku građevinske struke Branimiru Babiću iz Mostara.

3. Na trećem ročištu za prodaju usmenim javnim nadmetanjem nekretnine se	mogu 	prodati bez ograničenja u pogledu najniže cijene.

4. Na ročištu za javno nadmetanje kao kupci mogu sudjelovati osobe koje su do 	početka nadmetanja položile osiguranje koje iznosi 10.000 KM. Prije početka 	nadmetanja ove osobe su dužne Sudu predati dokaz da su osiguranje platile na  	depozitni račun suda 3381202253913449, otvoren kod UniCredit Bank d.d. 	Mostar. Ponuđačima čija ponuda nije prihvaćena, osim za tri najbolja ponuđača, 	vratit će se osiguranje odmah nakon zaključenja javnoga nadmetanja. Ročište za 	javno nadmetanje održat će se i kad sudjeluje samo jedan ponuđač.

5. Ponuđač s najvišom ponudom na ročištu plaća ukupnu prodajnu cijenu umanjenu 	za 	položeno osiguranje polaganjem cijene Sudu u roku od 30 dana. Ukoliko ponuđač s 	najvišom ponudom ne deponira prodajnu cijenu u ovome roku, Sud će zaključkom 	proglasiti prodaju tom ponuđaču nevaljanom i novim zaključkom odrediti da je 	nekretnina prodana drugom po redu ponuđaču, koji 	treba da u roku od 30 dana od 	dana primitka ovoga zaključka Sudu deponira prodajnu cijenu. Ukoliko drugi 	ponuđač ne položi cijenu u predviđenome roku, Sud primjenjuje ova pravila i na 	trećeg ponuđača i tako redom. 

6. Sukladno odredbi članka 75. st. 1. i 2. Zakona o ovršnom postupku (“Sl. novine 	FBiH” br. 32/03 i 33/06), kupac preuzima služnosti i stvarne terete na 	predmetnim nekretninama. 

7. Troškovi poreza i takse u vezi s prodajom nekretnine plaća kupac.

8. Ročište za prodaju nekretnina zakazuje se za dan ČETVRTAK, 05.03.2026. godine, u 12.00 sati, u zgradi Općinskog suda u Čitluku, soba broj 11, sprat I., na koje se pozivaju tražitelj ovrhe, ovršenik i zainteresirane osobe kao kupci.

9. Zainteresirane osobe mogu razgledati nekretnine iz tačke 1. ovoga Zaključka  	dana četvrtak 26.02.2026.godine u terminu od 10,00 do 13,00 sati.
       	Ukoliko ovršenik ili druge osobe bude sprječavale ili ometalo razgledanje 
       	nekretnine, biti će udaljen sa nekretnine za vrijeme razgledanja u skladu sa čl. 77. 	st. 	2. Zakona o ovršnom postupku F BiH. Kupac nekretnine ne može biti lice 	navedeno 	u čl. 88. ZIP-a F BiH (32/03, 52/03, 33/06,  39/06, 39/09, 35/12 i 	46/16).

10. Ovaj zaključak objavit će se na oglasnoj tabli Suda, a stranka može, o svom 	trošku, zaključak objaviti i u sredstvima javnog informiranja.


          Sudac

Boris Herceg
Pouka o pravnom lijeku:
Protiv ovog zaključka nije dopušten pravni lijek.



